OpenLLM-France/wikimedia huggingface dataset:
# Comtat de Nysa

El Comtat de Nysa és una unitat d'administració territorial i govern local (powiat) al voivodat d'Opole, al sud-oest de Polònia, a la frontera txeca. Va néixer l'1 de gener de 1999, com a resultat de les reformes del govern local polonès aprovades el 1998. La seva seu administrativa i ciutat més gran és Nysa, que es troba a 48 quilometres (30 mi) al sud-oest de la capital regional Opole. El comtat conté altres quatre ciutats: Głuchołazy, 18 km (11 mi) al sud de Nysa, Paczków, 24 km (15 mi) a l'oest de Nysa, Otmuchów, 12 km (7 mi) a l'oest de Nysa, i Korfantów, 20 km (12 mi) a l'est de Nysa.
El comtat cobreix una superfície de 1,223.87 quilometres quadrats (472.5 sq mi). A partir del 2019, la seva població total és de 136.393. Les ciutats més poblades són Nysa amb 43.849 habitants, Głuchołazy amb 13.534 habitants i Paczków amb 7.460 habitants.

## Comtats veïns

El comtat de Nysa limita amb el comtat de Ząbkowice Śląskie a l'oest, el comtat de Strzelin i el comtat de Brzeg al nord, el comtat d'Opole al nord-est i el comtat de Prudnik al sud-est. També limita amb la República Txeca al sud-oest.

## Divisió administrativa

La comarca es subdivideix en nou gmines (cinc d'urbanes-rurals i quatre de rurals). Aquests es mostren a la taula següent, per ordre decreixent de població.
| Gmina | Tipus | Àrea (km $^2$) | Població (2019) | Capital |
| Gmina Nysa | urbà-rural | 217,6 | 57.077 | Nisa |
| Gmina Głuchołazy | urbà-rural | 168,0 | 23.707 | Głuchołazy |
| Gmina Otmuchów | urbà-rural | 187,4 | 13.559 | Otmuchów |
| Gmina Paczków | urbà-rural | 79,7 | 12.560 | Packów |
| Gmina Korfantów | urbà-rural | 179,8 | 8.803 | Korfantów |
| Gmina Łambinowice | rural | 123,7 | 7.494 | Łambinowice |
| Gmina Skoroszyce | rural | 103.6 | 6.219 | Skoroszyce |
| Gmina Pakosławice | rural | 74,0 | 3.508 | Pakosławice |
| Gmina Kamiennik | rural | 89.2 | 3.466 | Kamiennik |
# Companyia Anònima Manresana d'Electricitat

La Companyia Anònima Manresana d'Electricitat (CAME) era l'empresa local d'electricitat que durant anys va subministrar electricitat a Manresa fundada en 1894. Anomenada popularment l'anònima tenia la seu en un edifici industrial al final del carrer de la Dama a Manresa. Ja fa molt anys que l'anònima va desaparèixer dins les successives absorcions d'empreses que la van portar a entrar dins de FECSA i més tard, aquesta, a ser absorbida per l'actual Endesa.
L'edifici de l'anònima i la seva xemeneia encara existeixen però el record de l'empresa és molt feble. Però encara hi ha petits detalls que recorden encara el nom de l'antiga empresa. Un d'aquests és la placa metàl·lica que encara queda en un transformador elèctric del barri de la Guia. Un transformador elèctric que, curiosament, encara funciona amb el mateix número que utilitzava l'anònima el 323, utilitzat ara per la companyia actual que gestiona el transformador.

## Referències

* ↑ L'emblemàtic edifici l'Anònima de Manresa passa a mans municipals després del trasllat d'Endesa a La Catalana, La Vanguardia, 30 dej uny de 2014
* ↑ L'Anònima, un món desconegut d'on va sortir la llum de Manresa Regió 7, 7 de setembre de 2015
* ↑ PDF L'ANÒNIMA De la Companyia Anònima Manresana d'Electricitat (CAME) Arxivat 2017-04-15 a Wayback Machine.
* ↑ L'Anònima, la fàbrica de la Llum, 12 de febrer de 2016

## Bibliografia

* PDF Joan Carles Alayo i Manubens Els inicis del gas i de l'electricitat a Manresa
# Consell Regional del Golan

El Consell Regional del Golán (en hebreu: מועצה אזורית גולן) (transliterat: Moatza Azorit Golan) és un consell regional que representa a la majoria dels assentaments israelians dels Alts del Golan. El consell està format per 19 moixavs, 10 quibuts, i diversos pobles. La seu del consell es troba en la ciutat de Qatsrin, tanmateix la vila de Qatsrin no forma part del consell regional. El cap del consell és Eli Malka.

## Poblacions

| Afiq Alonei HaBashan Aniam Avnei Eitan Bnei Yehuda Ein Zivan El Rom Eliad Geshur Givat Yoav Hispin | Kanaf Kela Alon Keshet Kfar Haruv Khad Nas Kidmat Tzvi Maale Gamla Merom Golan Metzar Mevo Hama Natur | Neot Golan Neve Ativ Nimrod Nov Odem Ortal Ramat Magshimim Ramot Sha'al Yonatan |
# King Faisal Babes FC

El King Faisal Babes Football Club és un club de futbol de la ciutat de Kumasi, Ghana. El seu color és el verd. El nom fa referència al rei Faisal d'Aràbia.

## Palmarès

* Copa Top Four ghanesa de futbol:
** 2004

## Referències

* ↑ Ghanaian Team Colours a RSSSF
* ↑ Which football clubs are named after political leaders? the guardian
# Koshala

Koshala és el nom proposat per a un nou estat a l'Índia, situat en el districte de Sambalpur a Orissa.
Als anys noranta va emergir a l'oest d'Orissa un moviment favorable a la creació d'un estat separat amb el nom de Koshala (Koshal, Kosal, Kosala); els seus partidaris van fer una campanya intensa el 1999 i 2000 i el suport a la idea va augmentar molt. De moment és un dels diversos estats aspirants de l'Índia.

## Notes

* ↑ http://news.webindia123.com/news/ar_showdetails.asp?id=712310291&cat=&n_date=20071231
* ↑ http://www.indianexpress.com/ie/daily/19980523/14350634.html
* ↑ http://news.oneindia.mobi/2008/01/01/525480.html%5BEnllaç+no+actiu%5D
* ↑ http://www.indianexpress.com/oldStory/45019/
* ↑ http://www.hindu.com/2004/03/07/stories/2004030703231000.htm Arxivat 2012-11-08 a Wayback Machine.
* ↑ http://www.hinduonnet.com/2004/04/14/stories/2004041406001400.htm Arxivat 2009-12-09 a Wayback Machine.
* ↑ http://www.hindu.com/2003/10/20/stories/2003102003001300.htm Arxivat 2012-11-08 a Wayback Machine.
* ↑ http://www.kalingatimes.com/orissa_news/news/20070401_Rally_demands_Koshal.htm%5BEnllaç+no+actiu%5D
# Kosgi

Kosgi (telugu: కోస్గి) és una vila del districte de Mahbubnagar a l'estat indi d'Andhra Pradesh. La seva població era de 21.038 habitants el 2001.

## Història

Kosgi fou un estat tributari protegit del tipus zamindari, al districte de Gulbarga, principat d'Hyderabad, governat per la familia de Sir Salar Jang. La capital era Kosgi amb 8.228 habitants el 1901.

## Vegeu també

* Salar Jang.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Koshkonong

Koshkonong és una població dels Estats Units a l'estat de Missouri. Segons el cens del 2000 tenia 205 habitants.

## Demografia

Segons el cens del 2000, Koshkonong tenia 205 habitants, 91 habitatges, i 53 famílies. La densitat de població era de 416,6 habitants per km².
Dels 91 habitatges en un 33% hi vivien nens de menys de 18 anys, en un 46,2% hi vivien parelles casades, en un 11% dones solteres, i en un 40,7% no eren unitats familiars. En el 36,3% dels habitatges hi vivien persones soles el 20,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,93.
Per edats la població es repartia de la següent manera: un 27,8% tenia menys de 18 anys, un 5,9% entre 18 i 24, un 23,4% entre 25 i 44, un 25,4% de 45 a 60 i un 17,6% 65 anys o més.
L'edat mediana era de 39 anys. Per cada 100 dones de 18 o més anys hi havia 72,1 homes.
La renda mediana per habitatge era de 15.341 $ i la renda mediana per família de 16.250 $. Els homes tenien una renda mediana de 21.250 $ mentre que les dones 14.750 $. La renda per capita de la població era de 7.893 $. Entorn del 41,8% de les famílies i el 44,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Koshkonong». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Koshkonong». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Keith Hickman

Keith Hickman (Oxford, c. 1945) és un antic pilot de motocròs anglès de renom internacional durant la dècada del 1960. Membre de l'equip oficial de BSA, participà durant anys al Campionat del Món de 500cc (el 1969 hi quedà vuitè) i acabà tercer al Campionat britànic dues temporades seguides (1969 i 1970). Al llarg de la seva carrera, que va durar 13 anys, va pilotar motocicletes Greeves, Dot, una Triumph bicilíndrica, una Cheney Gold Star, diverses BSA oficials i una Husqvarna 400.
El seu pare, fabricant de carrosseries d'automòbil a Oxford, va córrer diverses temporades en curses de grasstrack locals. Quan Keith era un nen, li va comprar una NSU Quickly perquè la conduís pel jardí de casa seva. A començaments de 1958, el va portar a veure el seu primer scramble, el qual el va captivar. Tot i que a l'època no hi havia competicions infantils, a la primavera el pare li va regalar una Greeves 197cc que li havia comprat a John Avery. El cap de setmana següent, Keith Hickman es va apuntar a la seva primera cursa, quan encara li faltaven mesos per a fer els 15 anys. Els organitzadors, però, van fer els ulls grossos i va poder prendre la sortida. Des del primer moment, l'scramble va esdevenir un assumpte familiar: els pares conduïen, amb Keith i tres dels seus quatre germans al cotxe i la Greeves en un remolc. A la tercera cursa que va córrer, a Stoke Lyn, prop de Bicester (Oxfordshire), va acabar tercer i va guanyar cinc xílings. Encara en conerva el xec com a record.
Hickman es va retirar a 27 anys, després d'una cursa a Settimo (Itàlia) el 4 d'octubre de 1972. Actualment jubilat, després d'haver treballat molts anys en el negoci familiar de lampisteria i calefacció, viu amb la seva dona Hilary en un poblet a prop d'Oxford.

## Palmarès

Font:
| Any | Motocicleta | C. del món 500cc | C. britànic 500cc |
| 1964 | BSA | - | 6è |
| 1965 | BSA | - | - |
| 1966 | BSA | - | 8è |
| 1967 | BSA | 14è | 9è |
| 1968 | BSA | 22è | 4t |
| 1969 | BSA | 8è | 3r |
| 1970 | BSA | 15è | 3r |
| 1971 | BSA | - | 7è |

## Referències

* 1 2 «Palmares du Mondial Mx 3» (en francès). memotocross.fr. [Consulta: 6 gener 2020].
* ↑ Berry, Ian. «British Motocross Champions 1966-74». A: Out Front! British Motocross Champions 1960-1974 (en anglès). High Wycombe: Panther Publishing, 2011, p. 13. ISBN 978-0-9564975-3-6.
* 1 2 3 4 5 6 Westlake, Andy. «Baker's dozen of glorious years» (en anglès). classicmotorcycle.co.uk, 21-04-2017. [Consulta: 10 agost 2020].
* ↑ «Grande Bretagne - Auto Cycle Union» (PDF) (en francès). memotocross.fr, 24-02-2023. [Consulta: 27 febrer 2023].
# Clinohumita

La clinohumita és un mineral de la classe dels silicats, que pertany al grup de la humita. Va rebre el seu nom al segle xix per Alfred Des Cloizeaux en al·lusió a la seva estructura cristal·lina monoclínica i per la seva relació amb la humita.

## Característiques

La clinohumita és un silicat de fórmula química Mg$_9$(SiO₄)₄F₂. Cristal·litza en el sistema monoclínic. La seva duresa a l'escala de Mohs és 6. És l'anàleg amb fluor de l'hidroxilclinohumita, i pot ésser confosa amb la condrodita.
Segons la classificació de Nickel-Strunz, la clinohumita pertany a «9.AF - Nesosilicats amb anions addicionals; cations en [4], [5] i/o només coordinació [6]» juntament amb els següents minerals: sil·limanita, andalucita, kanonaïta, cianita, mullita, krieselita, boromullita, yoderita, magnesiostaurolita, estaurolita, zincostaurolita, topazi, norbergita, al·leghanyita, condrodita, reinhardbraunsita, kumtyubeïta, hidroxilcondrodita, humita, manganhumita, sonolita, hidroxilclinohumita, leucofenicita, ribbeïta, jerrygibbsita, franciscanita, örebroïta, welinita, el·lenbergerita, sismondita, magnesiocloritoide, ottrelita, poldervaartita i olmiïta.

## Formació i jaciments

Va ser descoberta al mont Somma, al complex volcànic Somma-Vesuvi, a dins de la província de Nàpols (Campània, Itàlia). La clinohumita es troba àmpliament distribuïda per tot el planeta. Als territoris de parla catalana únicament ha estat trobada a les mines de Costabona, a Prats de Molló-la Presta (Pirineus Orientals).

## Referències

* ↑ «Clinohumite» (en anglès). Mindat. [Consulta: 12 octubre 2017].
# Clinometaborita

La clinometaborita és un mineral de la classe dels borats. Rep aquest nom per ser una modificació monoclínica de l'àcid metabòric.

## Característiques

La clinometaborita és un borat de fórmula química HBO₂. Va ser aprovada com a espècie vàlida per l'Associació Mineralògica Internacional l'any 2010. Cristal·litza en el sistema monoclínic. És un mineral dimorf de la metaborita, i se'n coneix una fase sintètica seva. És un mineral incolor, que es torna d'un blanc-guix després d'uns mesos d'exposició a l'aire lliure.

## Formació i jaciments

Va ser descoberta al cràter La Fossa, situat a l'illa de Vulcano, a les Illes Eòlies, dins la província de Messina (Sicília, Itàlia), on sol trobar-se associada a altres minerals com la metaborita, la sassolita i l'adranosita. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Clinometaborite» (en anglès). Mindat. [Consulta: 3 desembre 2020].
# Juz' de Muntuy

El Juz de Muntuy fou un dels dotze ajzà o demarcacions territorials rurals d'època musulmana en què es dividia l'illa de Mallorca.
Tenia una superfície aproximada d'uns 460 km² i abastava els actuals termes municipals de Llucmajor, Algaida i Montuïri, tot i que la historiografia tradicional n'hi incloïa més. Una hipòtesi situa al cim del Puig de Randa el Qastil al-Uyun (‘castell de les Fonts') sota les edificacions del Santuari de Cura. Seria el hisn o castell que sembla que hi hauria d'haver a cada demarcació rural musulmana.
La conquesta catalana de 1229 provocà la divisió del juz entre les parròquies de Llucmajor, Castellitx i Montuïri.

## Referències

* Barceló, Miquel «Qastil al 'uyun, una fortalesa desconeguda de Mallorca». L'Avenç, 65, 01-11-1983, pàg. 11.
* Mut, Antoni; Rosselló, Guillem. La "Remembrança..." de Nunyo Sanç; una relació de les seves propietats a la ruralia de Mallorca. Palma: Conselleria de Cultura, Educació i Esports de les Illes Balears, 1993.
# Juxtaposició i coordinació

La juxtaposició i la coordinació són les maneres en què hom pot enllaçar dues proposicions dins una oració composta:
Les oracions compostes juxtaposades presenten dos trets característics:
- Les proposicions s'encaixen al mateix nivell sintàctic.
- Les proposicions s'enllacen per mitjà de l'entonació (en la llengua oral) o mitjançant signes de puntuació com la coma, el punt i coma o els dos punts (en la llengua escrita).
Exemple =>
Les oracions compostes coordinades també presenten dos trets característics :
-Les proposicions s'encaixen al mateix nivell sintàctic.
-Les proposicions s'enllacen mitjançant connectors (i, o, però…).

## Classes de coordinació

* Copulativa: Expressa una suma de significats. (i, ni)
* Disjuntiva: Expressa una alternativa de significats. (o, o bé, sigui, ara)
* Adversativa: Expressa una contraposició de significats. (però, sinó, sinó que)
* Distributiva: Expressa accions alternatives que es poden excloure o no. (o... o..., bé... bé..., ja... ja…)
* Il·lativa: Expressa una conseqüència o deducció derivada de la part que precedeix el nexe, sense ponderar CAP element ni quantificar-lo. (finca, per tant, de manera que)
* Explicativa: La segona acció verbal afegeix informació per ampliar o aclarir la primera. (o, és a dir, o sigui, això és)
* Continuativa: Expressa una acomulació, una successió o continuitar. (a més, a més a més, d'altra banda, fins i tot)
# Kikunae Ikeda

Kikunae Ikeda (池田 菊苗, Ikeda Kikunae, 1864 –1936) va ser un químic japonès que va descobrir l'umami, considerat el cinquè gust dels aliments.
El professor Kikunae Ikeda també esudià diversos aliments que contenien el gust d'umami, i va confirmr-ne la presència que el glutamat era part del gust propi dels aliments com la carn, les algues i els tomà1quets

## Referències

* ↑ Kean, Sam «The science of satisfaction». Distillations Magazine, 1, 3, Fall 2015, pàg. 5. Arxivat de l'original el 18 de desembre 2015 [Consulta: 2 desembre 2015].
* ↑ «Kikunae Ikeda Sodium Glutamate». Arxivat de l'original el 28 d’octubre 2007. [Consulta: 2 desembre 2015].
# Kikuro Tani

Kikuro Tani (?, segle XX) és un empresari implicat en la difusió de la cultura catalana al Japó. El 2016 va rebre la Creu de Sant Jordi per la seva contribució a la difusió internacional de la cultura catalana, especialment al Japó. Des del 1986 promou i organitza la Diada de Sant Jordi en aquest país asiàtic. I també per la seva capacitat de bastir vincles econòmics, socials i culturals entre les realitats japonesa, catalana i espanyola. President de l'Associació Japonesa d'Amistat amb Catalunya, també presideix la companyia de publicitat Shinto Tsushin Co, Ltd, que té oficina a Igualada.

## Referències

* ↑ «El Govern distingeix amb la Creu de Sant Jordi 27 personalitats i 13 entitats». Gencat, 12-04-2016 [Consulta: 13 abril 2016]. Arxivat 17 de juny 2018 a Wayback Machine. «Còpia arxivada». Arxivat de l'original el 2018-06-17. [Consulta: 13 abril 2016].
# Kropótkine

Kropótkine (en (ucraïnès): Кропоткине) és un poble de la República Autònoma de Crimea a Ucraïna, que el 2014 tenia 882 habitants. Pertany al districte rural de Rozdólne.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# Krikuna

Krikuna - Крикуна (rus) - és un khútor del krai de Krasnodar, a Rússia. Es troba al delta del riu Kuban, a 11 km al sud de Poltàvskaia i a 67 km al nord-oest de Krasnodar. Pertany al khútor de Trudobelikovski.
# Krilovka (Primórie)

* Per a altres significats, vegeu «Krilovka».
krilovka (en rus: Крыловка) és un poble del krai de Primórie, a l'Extrem Orient de Rússia, que en el cens del 2010 tenia 343 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Cocanha

Cocanha és un grup de música en occità, establert a Tolosa de Llenguadoc.
El grup, format actualment per Caroline Dufau i Lila Fraysse (anteriorment hi hagué Maud Herrera i Lolita Delmonteil), compon una polifonia hipnòtica, amb panderetes, percussió de mans i peus i tambors de corda. Basen la seva música en arranjaments del repertori de música tradicional occitana, revisant-les i donant-hi una visió més moderna i feminista.

## Discografia

* «I ès?» (Pagans, 2016)
* «Puput» (Pagans, 2020)

## Referències

* ↑ «Cocanha». Ajuntament de Barcelona, 22-04-2021. Arxivat de l'original el 2021-07-21. [Consulta: 21 juliol 2021].
* ↑ «El grup occità Cocanha visita la Sala el Torín». Olot Televisió. [Consulta: 21 juliol 2021].
* ↑ «PUPUT - Cocanha». Festival de Llegendes de Catalunya. Arxivat de l'original el 2021-07-21. [Consulta: 21 juliol 2021].
* ↑ «El grup occità Cocanha visita la Sala el Torín al ritme de la pulsació de panderetes, tambors de cordes i percussió corporal». Garrotxa Digital, 06-02-2021. [Consulta: 21 juliol 2021].
* ↑ «i ès ? Cocanha, CD de filhas de Cocanha, chants polyphoniques à danser». [Consulta: 21 juliol 2021].
* ↑ «Le nouvel album de Cocanha : Puput» (en francès). France Bleu. [Consulta: 21 juliol 2021].
# Jörg Neumann

Jörg Neumann (Berlín, 2 de desembre de 1941) és un atleta alemany, ja retirat, especialista en curses de tanques, que va competir sota bandera de la República Federal Alemanya durant la dècada de 1960.
En el seu palmarès destaca una medalla de plata en la prova dels 400 metres tanques del Campionat d'Europa d'atletisme de 1962. Al campionat nacional es va veure sempre superat per Helmut Janz i sols aconseguí una segona i una tercera posició.

## Millors marques

* 400 metres tanques. 50.3" (1962)

## Referències

* ↑ Statistics Handbook 2018 European Athletics Championships. European Athletics (2018).
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Leichtathletik - Deutsche Meisterschaften (400m Hürden - Herren)». [Consulta: 12 gener 2022].
* ↑ «Track and Field Statistics». [Consulta: 12 gener 2022].
# Kukiland

Kukiland és el nom proposat pels nacionalistes kukis per designar a l'estat independent kuki format amb els territoris kukis de l'Índia sobretot a Manipur i Nagaland. Un estat específic kuki dins de la Unió Índia, també seria anomenat Kukiland.
Vegeu també Zale'n-gam.

## Referències

* Kukiland
# Kuki (Saitama)

Kuki (久喜市, Kuki-shi) és una ciutat de la prefectura de Saitama, al Japó.
El març de 2016 tenia una població estimada de 154.539 habitants i una densitat de població de 1875 habitants per km². Té una àrea total de 82,41 km².

## Geografia

Kuki està situada a l'est de la prefectura de Saitama, envoltada completament per altres municipis de la prefectures.

## Història

Kuki fou fundada l'1 d'octubre de 1971. El 23 de març de 2010, Kuki annexà els pobles de Shōbu (del districte de Minami-Saitama), i els pobles de Kurihashi i Washimiya (del districte de Kita-Katsushika) fins a ocupar l'àreal actual.

## Referències

* 1 2 «市のプロフィール (Perfil de la ciutat)» (en japonès). Ajuntament de Kuki. [Consulta: març 2016].

## Enllaços externs

* Pàgina web de l'ajuntament de Kuki (japonès)
# Kukmur

Kukmur (en rus: Кукмур) és un poble de l'óblast de Kírov, a Rússia, segons el cens del 2010 tenia 17. Pertany al districte d'Arbaj.

## Referències

* ↑ Plantilla:Книга
* ↑ Arxivat 2016-03-05 a Wayback Machine. Машкина И. Радуга над храмом газета «Вятский край», № 190 (4799) от 30.10.2010
* ↑ Репортаж об Освящении Храма в пгт Арбаж на телеканале Союз 14.09.2010 Arxivat 2012-03-29 a Wayback Machine.
# Karepànov

Karepànov (en rus: Карепанов) és un poble (un possiólok) de l'óblast de Saràtov, a Rússia, segons el cens del 2010 tenia 86 habitants. Pertany al districte municipal d'Ozinki.

## Referències

* ↑ «История административно- территориального деления Саратовской губернии 1917 - 1928 годы. Справочник. Дергачевский, Новоузенский и Покровский уезды.». Arxivat de l'original el 2017-12-21.
# Kari

Kari fou un efímer principat de l'Índia, feudatari d'Orccha que va existir la primera meitat del segle XVIII.
Vers el 1690 el maharajà d'Orchha, Udot Singh, va donar al seu germà Diwan Rai Singh, el jagir de Baragaon i a la seva mort es va dividir en vuit hasht (parts) entre els seus fills (Bhaiya = germans) i es van formar vuit estats entre els quals el de Kari; extinta la branca els seus dominis es van repartir entre els dels estats veíns del mateix origen.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. article Hasht-Bhaiya
# Karguínskaia

Karguínskaia (en rus: Каргинская) és un poble (una stanitsa) de l'óblast de Rostov, a Rússia, que en el cens del 2010 tenia 1.543 habitants, és la seu administrativa del districte homònim.
Al municipi de Karguínskaia pertanyen les localitats següents:
* Vislogúzov
* Gruixinski
* Klimovka
* Làtixev
* Pópov
* Rogozhkin

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.